《将之云中别曹大参还西越》
明代·黎民表

雨雪襜帷万里来，欢承瑶水赐金回。中朝先宠麟符重，百越山川绣斧开。

北地至今多骏马，潢池何事借词才。车轮忽漫东西去，空恋风期上蓟台。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。